Dantų laminatės dažniausiai yra pasirenkamos siekiant išgauti maksimaliai estetišką šypsenos vaizdą. Jomis galima uždaryti tarpus tarp dantų, pagerinti paciento dantų spalvą, formą, padėtį ir tekstūrą. Taip pat, pasitelkus dantų laminates galima pakoreguoti ir minimalų dantų kreivumą, tačiau svarbu žinoti, kad laminatės dantų netiesina, jos tik uždengia dantų kreivumą. Dar dantų laminatėmis gali būti atstatomi ir nuskilę dantys arba dantys pakeitę spalvą, kadangi šių protezų atspalvį galima idealiai priderinti prie natūralių dantų spalvos.